Vyhodnotenie medzirezortného pripomienkového konania k materiálu na rokovanie vlády SR č. 40-63/2002-min. „Návrh na prijatie Protokolu o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov“. 
Rezort	Pripomienka	Typ	Vyh.	Spôsob vyhodnotenia	
MZV	Obal materiálu: 
- za odsek „predkladá“ doplniť odsek „spolupodpisuje ... Eduard Kukan.... Minister zahraničných vecí SR“ 	O	A	zapracované	
	Predkladacia správa: 
- predposledný úsek preformulovať nasledovne: Vláda SR v uznesení č. 33/2000 z 19. januára 2000 uložila v bode B.1. ministrovi životného prostredia SR predložiť jej protokol na prijatie alebo schválenie. Predložený protokol je medzinárodnou zmluvou vládnej povahy, keďže nie je medzinárodnou zmluvou podľa čl. 7 odsek 4 a odsek 5 Ústavy SR, avšak zároveň svojím významom presahuje rámec pôsobnosti ministerstva či ústredného orgánu štátnej správy, na čele ktorého je člen vlády. Vzhľadom na vyššie uvedenú skutočnosť sa nepredkladá protokol do NR SR.	O	A	zapracované	
	Text protokolu (slovenský preklad): textové úpravy	O	A	zapracované	
MH SR	V predkladacej správe k materiálu v časti Pozícia Slovenskej republiky - K bodu 4 opraviť druhý odsek bodu 4 znenia „ Obsah ortuti v batériách bude upravený v súlade s predpismi Európskej únie , ....“ V zmysle platnej vyhlášky MH SR č. 67/2002 Z. z. ktorou sa vydáva zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané sú s účinnosťou od 15.februára 2002 už upravené v súlade s predpismi Európskej únie obsahy vybraných ťažkých kovov v špecifikovaných výrobkoch. Ide najmä o v bode XIX vyhlášky uvedenú „Ortuť a jej zlúčeniny“ a v bode XXIV uvedené „Kadmium a jeho zlúčeniny“ a  ďalšie ťažké kovy včítane olova sa na základe vyhlášky obmedzujú resp. vylučujú z používania v stanovených koncentračných limitoch. 	Z	A	zapracované	
MS SR	V návrhu uznesenia v časti A.1. v úvode textu navrhuje vypustiť výraz „prijatím“. V ďalšom texte tejto časti návrhu uznesenia navrhuje nahradiť výrazy „v listine o prijatí“ výrazmi „v listine o schválení“	O	N	Pri príprave materiálu bol text uznesenia konzultovaný s MEPO MZV. Slovenská judikatúra nerozlišuje medzi prijatím (Acceptance) a schválením (Approval) medzinárodných dokumentov, preto sa Protokol predkladá na prijatie.	
	Vzhľadom na ustanovenie paragrafu 3 ods. 3 zákona č. 1-1993 Z. z. v znení neskorších predpisov (novely č. 275/2002 Z. z.) je žiaduce upraviť termín vyhlásenia Protokolu v Zbierke zákonov.	O	A	zapracované	
	V materiále je potrebné vzhľadom na ustanovenie Článku 11 Protokolu riešiť otázku prehlásenia SR k uznaniu urovnávania sporov, týkajúcich sa výkladu alebo aplikácie Protokolu, formou predloženia sporu Medzinárodnému súdnemu dvoru, resp. arbitráži.	O	N	Čl. 11 ods. 5 a 6 Protokolu umožňuje urovnávanie sporu prostredníctvom zmierovacej komisie pre strany, ktoré neprijali rovnaký prostriedok urovnania sporu. Z dvanástich krajín, ktoré zatiaľ ratifikovali alebo prijali Protokol, len jedna (Nórsko) uložila vyhlásenie, týkajúce sa riešenia sporov prostredníctvom ods.2 (a): predloženie sporu Medzinárodnému súdnemu dvoru. 	
ÚV SR Odbor vládnej agendy	Technické a jazykové úpravy	O	A	zapracované	
ÚV SR Sekcia kontroly	K návrhu ukladacieho uznesenia uviesť termín jeho splnenia ministrom životného prostredia	Z	A	zapracované: termín bol zmenený aj v zmysle pripomienky MS SR, podľa ktorej treba vydať Protokol v Zbierke zákonov pred nadobudnutím jeho platnosti. Keďže Protokol nadobudne platnosť 90 dní po uložení 16-tej listiny o jeho ratifikácii, prijatí alebo schválení, uvedený termín je dostatočný a zároveň zaručuje, že Protokol nadobudne platnosť. 	
	K návrhu uznesenia C.3 (zmenené na B.3. pozn. predkladateľa) termín vyhodnocovania plnenia trvalej úlohy podľa čl. 6, ods. 2 písm. b) Smernice na prípravu a predkladanie materiálov na rokovanie vlády SR		Z	A	zapracované	
	Označenie uznesenia znako A.1. na začiatku je nadbytočné.	O	A	zapracované	

Spôsob pripomienkového konania:	bežný	Zaslali do stanoveného termínu:	17	
Zoznam oslovených subjektov:	MZV SR, MH SR, MO SR, MV SR, MF SR, MK SR, MSPNM SR, MZ SR, MŠ SR, MS SR, MPSVR SR, MP SR, MDPT SR, MVRR SR, ÚV SR, PMÚ, NKÚ, ÚGKK, ÚPV, ÚNMS, SŠHR, ŠÚ, ÚJD, ÚVO, GP, NBS, NBÚ	Subjekty, ktoré nemali pripomienky:	MO SR, MV SR, MF SR, MK SR, MSPNM SR, MZ SR, MŠ SR,  MPSVR SR, MP SR, MDPT SR, MVRR SR, ÚPV, ÚNMS, PMÚ, ÚGKK, NKÚ, NBS, ÚJD, ŠÚ, 	
Počet oslovených subjektov:	27	Počet vznesených pripomienok:	11	
		Počet akceptovaných:	9	
Vysvetlivky k skratkám v tabuľke: Z – zásadná, O – obyčajná, A – akceptovaná, N – neakceptovaná